text:  Tak významná osobnosť si tak rutinný životopis nezaslúžila. Dejovo sa Tolkien sústreďuje na spisovateľove detstvo a dospievanie, ktoré prekladá scénami z jeho pôsobenia v 1. svetovej vojne. Veľký priestor tu dostávajú vzťahy, ktoré ho tvarovali (priatelia z klubu, vášen pre jazyky, životná láska Edith) a občas preblesknú momenty, v ktorých sa formujú nápady na jeho budúci opus magnum. Škoda, že v momente kedy to začalo byť zaujímavé nabehli záverečné titulky. Režijné spracovanie je fádne, nezúčastnené, občas pôsobí až televíznym dojmom. Chýba mu vyložene výnimočná scéna (k tej majú najbližšie rozhovor Johna a Edith v reštaurácií a scéna z operného predstavenia). Hoult v hlavnej úlohe nič nekazí ani nevylepšuje, je dokonale nevýrazný a Lily Collins dokáže svojou krehkou krásou očariť, ale herecky tiež nijak nevyčnieva. Aspoň, že chémia medzi nimi ako-tak funguje a robí z toho pozerateľnú melodrámu. Ale ako životopis spisovateľského titana je film jednoznačným sklamaním. 3*.
item_title: Tolkien
item_directors: Dome Karukoski
item_screenwriters: David Gleeson Stephen Beresford
item_cast: Nicholas Hoult Lily Collins Mimi Keene Pam Ferris Genevieve O'Reilly Derek Jacobi Laura Donnelly Colm Meaney Craig Roberts Anthony Boyle Patrick Gibson Tom Glynn-Carney Harry Gilby Aaron Neil Owen Teale Ty Tennant